එහෙත් මැරවරයන්ගේ කාර්යභාරය දේශපාලකයන් තමන්ගේ වාසියට යොදාගත්විට ගොඩනැගෙන්නේ වෙනම එකකි. පාතාලය ලෙසින් හැඳින්වෙන මේ මැරවරයන් සමග ගෝලබාලයෝ රැසක්ද සිටිති. ඔවුන් කිසිවෙක් කිසිවිටෙකත් නායකයාට ඉහළින් යන්නට හිතන්නේ වත් නැත. එසේ කළහොත් ජීවන ගමන එතනින් කෙළවර වනු ඇත. විශාල පිරිසක් සමග එක්ව පවත්වාගෙන යනු ලබන මෙම පාතාලය නඩත්තු කිරීමට නායකයින්ට විශාල මුදලක් වැය කිරීමට සිදුවේ. ඒ සඳහා ඔවුහු එක්කෝ කප්පම් ගනිති. නැතහොත් මංකොල්ල කති. එසේත් නැත්නම් මත්ද්‍රව්‍ය ජාවාරම්වල නිරත වෙති. ඇතැම් විට මේ සියල්ලම හෝ ඉන් කීපයක් කරති. මේ ක්‍රමවලට මුදල් ඉපයීමේදී ඔවුන්ට නීතියෙන් ගැලවී සිටීමට දේශපාලනඥයින්ගේ සහය ලැබෙන්නේ නම් මහත් රුකුලකි. දේශපාලනඥයන්ටද ඔවුන්ගෙන් කරගන්නට රාජකාරි බොහෝය. පාතාලය බිහිකරන්නේම දේශපාලනඥයා විසින් යැයි කිවහොත් එහි වරදක් නැත. මන්ද මෙරට පාතාල ලෝකයේ මුලින්ම නම ලියාපදිංචි කරනු ලැබු වල්පිට කංකානමලාගෙන් සුනිල් පෙරේරා නොහොත් ගෝනවල සුනිල් හැත්තෑව දශකයේදී ප්‍රදේශයේ චණ්ඩියෙක් ලෙස ප්‍රසිද්ධව සිටියද පාතාල නායකයෙක් ලෙස ප්‍රසිද්ධව සිටියේ නැත. ඔහු හැත්තෑව දශකයේ අගභාගයේදී හිරේ ගියේය. ඒ වෛද්‍යවරයෙකුගේ දියණිය දූෂණය කිරීමේ වරදටය. ඒ සම්බන්ධයෙන් අධිකරණයේදී වරදකරු වූ ඔහුට වසර පහලොවක සිරදඬුවම් නියම විය. ඔහු අභියාචනයක්ද ඉදිරිපත් කළ නමුත් එහිදීද ඔහු වරදකරු ලෙස තහවුරු කරමින් අභියාචනය ඉවත දමනු ලැබීය.
පතාලය නඩත්තු කිරීමට මුදල් සොයා ගන්නේ කෙසේද
මංකොල්ල කති